projecte-aina/catalan_government_crawling huggingface dataset:
Aquesta guia descriu en l'àmbit escolar els obstacles que suposa el TDAH per al desenvolupament harmònic dels infants i dels joves.
De l'altra banda, procura donar eines als docents per encaminar-se cap a les actuacions, les estratègies educatives i els aspectes positius que disminuiran els obstacles, en restringiran les conseqüències i impulsaran l'èxit personal i escolar de tot l'alumnat, inclosos els alumnes amb TDAH.
Aquesta publicació va adreçada a tota la comunitat educativa i té com a objectiu compartir els marcs conceptuals i normatius en relació amb el sistema educatiu inclusiu, així com proporcionar elements per a la presa de decisions en la concreció de mesures i suports cap a la igualtat d'oportunitats.
Promou la reflexió, la conversa i l'adopció de criteris comuns per al treball en xarxa dels professionals dels centres, dels serveis educatius i l'entorn, per donar una resposta integral a tots els alumnes i les famílies.
El dol és un procés natural d'adaptació a una pèrdua, al trencament d'un vincle.
A més del dol per la mort d'una persona propera, els fills poden viure moltes altres situacions que generin un procés de dol, com la separació dels pares, un canvi d'escola o de domicili, el trencament d'una amistat, etc.
Per acompanyar els fills en l'elaboració d'un dol cal atendre les vessants cognitiva i emocional.
És a dir, cal ajudar-los a entendre què ha passat i també a expressar les emocions que senten.
Els adults que acompanyen un infant en el dol han de poder estar bé per ajudar-lo a elaborar aquest dol.
En cas que estiguin massa afectats, cal demanar ajuda personal i/o professional.
Aquesta publicació és una eina que s'adreça a tots els docents i professionals que intervenen en els centres, amb l'objectiu de proporcionar elements per elaborar el pla de suport individualitzat i facilitar el coneixement de la normativa i els marcs conceptuals que orienten les línies de treball del Departament d'Educació pel que fa a l'atenció educativa en el context d'un sistema educatiu inclusiu.
Aquest document d'orientacions de competències bàsiques de l'àmbit lingüístic de l'ESO pretén ajudar els centres a l'hora de desenvolupar el currículum de les matèries de llengua catalana i literatura i de llengua castellana i literatura.
El document conté les dimensions, les competències graduades en tres nivells d'adquisició al final de l'etapa, els continguts clau que contribueixen al desenvolupament de cadascuna de les competències, i les orientacions metodològiques i d'avaluació.
Aquesta publicació pretén ajudar els centres a l'hora de desenvolupar el currículum de les matèries de l'àmbit cientificotecnològic.
Les competències bàsiques d'aquest àmbit es refereixen a aquelles capacitats que permeten als alumnes resoldre problemes a partir dels coneixements científics i tècnics, així com del domini dels processos de l'activitat científica i tecnològica.
El document conté les dimensions, les competències amb les seves gradacions respectives, els continguts clau relacionats amb cada competència, les orientacions metodològiques i d'avaluació.
Aquesta publicació s'emmarca en les dimensions comunicativa i literària de les competències pròpies de la matèria de llengua i literatura (catalana i castellana) per a l'educació secundària obligatòria.
Les Orientacions fomenten una metodologia didàctica activa, diversa i amena, que inclou processos, estratègies i recursos fonamentals com la pràctica visual i l'auditiva, la pràctica de lectura i d'escriptura, la conversa metagràfica, les traduccions per a l'aprenentatge, l'ús del diccionari, la presa d'apunts o la bitàcola ortogràfica, entre d'altres.
El document vol contribuir a facilitar l'aprenentatge de l'ortografia dels alumnes de l'educació secundària obligatòria, amb vista al perfeccionament de la seva competència escrita.
Document d'orientacions pràctiques que pretén col·laborar en l'ensenyament i l'aprenentatge de la llengua i de la literatura des d'un enfocament competencial a partir de la lectura d'una selecció de textos literaris.
Per aquest motiu, planteja diverses activitats que tenen com a objectiu principal fomentar la lectura literària com a font de gaudi estètic i conscienciació d'un mateix i del món que ens envolta.
La selecció proposada respon també a un objectiu metodològic: la literatura tractada a partir d'eixos temàtics.
L'amistat, el viatge i l'amor vertebren exemples d'itineraris de lectura elaborats amb textos de les literatures catalana, castellana i universal.
Publicació que pretén ajudar els centres a l'hora de desenvolupar el currículum de l'àmbit social, concretament de la matèria de ciències socials: geografia i història.
El document conté les dimensions, les competències graduades en tres nivells d'adquisició al final de l'etapa, els continguts clau que contribueixen al desenvolupament de cadascuna de les competències, i les orientacions metodològiques i d'avaluació.
Aquest document d'orientacions de competències bàsiques de l'àmbit lingüístic de l'ESO pretén ajudar els centres a l'hora de desenvolupar el currículum de la matèria de llengües estrangeres (anglès, francès i alemany).
El document conté les dimensions, les competències graduades en tres nivells d'adquisició al final de l'etapa, els continguts clau que contribueixen al desenvolupament de cadascuna de les competències, i les orientacions metodològiques i d'avaluació.
Aquest document pretén ajudar els centres a l'hora de desenvolupar el currículum de les matèries de música i d'educació visual i plàstica.
Conté les dimensions, les competències graduades en tres nivells d'adquisició al final de l'etapa, els continguts clau que contribueixen al desenvolupament de cadascuna de les competències, i les orientacions metodològiques i d'avaluació.
El currículum competencial posa en valor el desenvolupament de les competències transversals com a base imprescindible del procés global d'ensenyament i aprenentatge.
Les competències de l'àmbit personal i social estan relacionades amb aspectes del creixement i aprenentatge de l'alumne.
L'assoliment d'aquestes competències ha de permetre que el jove construeixi el seu propi projecte de vida per viure i conviure en un món plural i canviant.
Aquest document té l'objectiu d'ajudar els centres en la personalització dels aprenentatges i conté les dimensions, les competències, els continguts clau, les orientacions metodològiques i les orientacions per a l'avaluació.
Aquesta publicació és una eina que ofereix orientacions per abordar les programacions com a oportunitat de reflexió pedagògica entre tots els membres dels òrgans de coordinació didàctica i dels equips docents, dins l'autonomia de centre.
Programar suposa prendre decisions sobre diferents elements que intervenen en el procés d'ensenyament i aprenentatge dins un context determinat i tenint en compte les necessitats dels alumnes.
La primera es refereix a l'estructura del currículum recollit en el Decret 187/2015, de 25 d'agost, d'ordenació dels ensenyaments de l'educació secundària obligatòria.
La segona part inclou orientacions sobre les programacions i ofereix exemples per impulsar el debat pedagògic en el centre educatiu, en el marc dels equips de professors.
S'acaba l'estiu i de nou comença el curs escolar.
Aquest curs s'inicia durant una pandèmia i, per tant, ens cal canviar, adaptar-nos i preparar-nos per aconseguir, amb la responsabilitat de tothom, una tornada a l'escola segura i amb la màxima normalitat possible.
És lògic sentir preocupació i tenir incertesa en aquests moments, però cal transmetre als infants i joves la importància de tornar a l'escola i la il·lusió de retrobar-se amb els companys i mestres després de tant de temps.
Seguidament us fem arribar algunes recomanacions que cal tenir en compte per fer una posada a punt i començar el curs en òptimes condicions.
Acollir i acompanyar les seves emocions
És possible que l'inici de curs provoqui emocions molt diverses en vosaltres i en els vostres fills i filles.
Parleu en família de tot allò que us preocupi i busqueu junts la manera d'acollir i acceptar aquest sentiments; llegiu l'article Acompanyament emocional dels fills i filles durant la pandèmia i la tornada a l'escola.
Tenir en compte el període d'adaptació
Seguir les normes i les mesures de seguretat
Informació per a escoles i famílies sobre la prevenció i la gestió de casos de covid-19 als centres educatius.
El Departament d'Educació de la Generalitat de Catalunya publica el calendari oficial amb les dates d'inici del curs, festes, vacances escolars...
L'Agència Catalana de Consum proposa un llistat d'orientacions a tenir en compte en les despeses d'inici de curs.
L'Agència de Salut Pública de Catalunya us ofereix consells per triar una motxilla adequada per als vostres fills, així com recomanacions per ajudar-los a preparar-la.
En aquest article del Canal salut s'explica com preparar àpats fàcils i equilibrats per a les carmanyoles dels fills.
S'actualitzen mitjançant la informació que recull la Traçacovid, que és l'aplicació informàtica que ha dissenyat el Departament d'Educació per tal que els directors i directores dels centres facin la gestió dels possibles casos de covid-19 i puguin informar diàriament de la situació del centre educatiu als departaments d'Educació i Salut.
Quan el director o directora d'un centre educatiu rep un avís conforme se li fa una prova PCR a una persona vinculada al seu centre (ja sigui alumne, docent o un altre professional), entra les dades a l'aplicació i se'n fa una comunicació automàtica als departaments de Salut i d'Educació perquè puguin treballar conjuntament la gestió dels casos.
A més, el director o directora també ha d'informar, si és el cas, dels grups confinats; del nombre d'alumnes, docents i altre personal del centre confinat, i de la situació del centre.
Diàriament podràs consultar al web del Departament les dades globals de Catalunya i també les dades per centres educatius.
L'inici del proper curs té unes característiques extraordinàries a causa de la pandèmia per la covid-19.
Els col·lectius educatiu i sanitari hem posat en pràctica mesures que permeten l'inici del curs de manera presencial i segura, tot adaptant-nos a la situació epidemiològica i als brots que es puguin produir en cada moment i territori.
En aquesta pàgina t'expliquem les mesures extraordinàries per evitar els brots de la covid-19 a les escoles, què cal que tinguis en compte a l'hora d'anar a l'escola, les mesures de prevenció a les classes per minimitzar els contagis, la manera d'actuar si hi ha un possible cas de covid-19 en un grup, si és possible que es tanqui l'escola, i altra informació que us pot interessar.
En cas que un infant tingui símptomes, no ha d'anar a l'escola.
Tampoc no ho ha de fer si se li ha diagnosticat coronavirus o s'està pendent del resultat d'una prova PCR ni si conviu amb un cas confirmat.
Si hi ha un positiu per covid-19, es posarà el grup de convivència en quarantena.
Tot i que Educació s'ha compromès a no tancar els centres escolars durant tot el curs, si hi ha dos casos positius de dos grups estables diferents, es valorarà tancar el centre, sempre que les autoritats sanitàries ho considerin convenient.
En cas que una escola no pugui fer activitat lectiva perquè tots els cursos hagin de complir una quarantena a casa, l'escola continuarà funcionant en tot moment per als fills dels treballadors essencials, i també es mantindrà obert el servei de menjador per poder donar servei a les famílies més vulnerables.
Sobre els centres d'educació especial, Educació aposta per no tancar-los, tampoc si es decreta un confinament total de la població.
El teu fill o filla pot anar a l'escola si:
Les famílies podeu entrar a l'escola d'acord amb les indicacions del centre, i seguint totes les mesures de protecció, amb mascareta i sempre mantenint la distància de seguretat.
Responsabilitat de les famílies
Les famílies (o els mateixos alumnes en cas que siguin més grans de 18 anys) sou responsables de revisar l'estat de salut diari dels fills i filles.
Abans que el teu fill o filla vagi a l'escola has de mirar que no tingui febre (més de 37,5 oC) ni cap altre símptoma de la taula de símptomes.
Taula de símptomes més freqüents de la covid-19
*El mal de coll i el refredat nasal (amb o sense mocs) són molt habituals en infants i només s'haurien de considerar símptomes potencials de covid-19 quan també hi ha febre o altres manifestacions de la llista.
Si el teu fill o filla té una malaltia crònica complexa, que pot augmentar el risc de gravetat en cas de contraure la covid-19, has de valorar, conjuntament amb el seu tutor o tutora i l'equip mèdic del CAP, si ha d'assistir al centre educatiu.
Si la recomanació és que no pugui anar a l'escola de manera presencial, la formació es continuarà fent per via no presencial, per garantir la continuïtat del curs escolar.
Es consideren malalties de risc per a complicacions de la covid-19 les següents:
A l'inici del curs, les famílies o el mateix alumne o alumna, si és major d'edat, heu de signar una declaració responsable per la qual:
Tot el personal docent i no docent dels centres educatius que tingui contacte amb l'alumnat serà avaluat pel servei de prevenció de riscos laborals de titularitat del centre per valorar si pot estar en contacte amb els infants.
Si ets acompanyant del teu fill o filla en període d'acollida, cal que tinguis en compte el següent:
Data de publicació: 9 de setembre de 2020
Data de publicació: 24 d'agost de 2020
Data de publicació: 30 de juliol de 2020
Data de publicació: 3 de juliol de 2020
Data de publicació: 30 de juny de 2020
El conseller d'Educació, Josep Bargalló, ha destacat que " havíem d'obrir els centres per garantir el dret a l'escolarització i socialització d'infants i joves.
Són dos drets fonamentals d'infants i joves.
I l'escola és el lloc d'educació i socialització d'infants i joves ".
Ho ha manifestat durant la visita a l'Escola Joaquim Ruyra de l'Hospitalet de Llobregat, conjuntament amb l'alcaldessa del municipi, Núria Marín, coincidint amb el primer dia de curs.
El conseller ha fet un agraïment públic al professorat i al món municipal en la tornada a l'escola 6 mesos després del seu tancament: "No haguéssim pogut obrir cap centre a Catalunya si no fos per l'esforç, el sacrifici la dedicació i el treball dels equips directius i dels claustres de mestres i professorat.
I també hem de fer un segon reconeixement, sense el qual no haguéssim pogut obri les escoles: els ajuntaments.
Els ajuntaments de Catalunya s'han posat a plena disposició del Departament des del minut zero".
El titular d'Educació ha remarcat que l'actual curs escolar " s'obre amb incerteses, i allò que passi ens farà prendre noves decisions com confinar un grup estable.
Les direccions de centres i els ajuntaments continuaran sent la clau.
Des del Govern l'agraïment a la comunitat educativa i al món municipal, i el compromís de treballar dia a dia per atendre totes les inquietuds, necessitats, i per solventar tots els problemes ".
Centres afectats per positius de Covid-19
En total hi ha 67 professionals de l'educació amb resultat positiu de Covid-19, i 23 alumnes.
Incloent els casos positius, la xifra de professionals confinats és de 253 i la d'alumnes de 210.
El curs ha començat amb normalitat arreu del territori i són 2 les escoles que no han pogut obrir avui per casos confirmats de coronavirus: l'Escola Juncadella de Sant Vicenç dels Horts, amb 360 alumnes, i l'Escola Ridolaina de Montellà i Martinet (Cerdanya), amb 43 alumnes.
D'altra banda, hi ha un tercer centre que no pot obrir avui, en aquest cas per una plaga de vespes velutines al centre que ja s'està desafectant.
Es tracta de l'Institut Escola Antoni Ubach de Terrassa, amb 515 alumnes.
Al marge dels centres completament tancats, hi ha 9 grups confinats de 8 centres diferents.
En el marc del Pla d'equitat digital del Departament d'Educació, durant el confinament es van lliurar dispositius portàtils i equips de connectivitat a alumnes que ho necessitaven per poder seguir el curs de manera telemàtica.
Es va prioritzat l'alumnat que estudiava en centres d'alta complexitat i/o que es trobava en un curs de final de cicle.
Una vegada coberts aquests requeriments, també es van realitzar entregues a alumnes que no complien cap dels dos requisits esmentats, però que igualment necessitaven un dispositiu i/o un equip de connectivitat.
La següent visualització mostra el nombre total de dispositius i equips repartits, la seva distribució territorial per comarques i la distribució entre centres, segons la titularitat i el grau de complexitat d'aquests.
Les dades fan referència a la distribució realitzada per la Generalitat de Catalunya des del 18 d'abril i no inclouen les entregues de l'administració local.
Per a una millor interpretació de les dades, s'ha de tenir present que els alumnes de centres d'alta complexitat que alhora estan cursant un curs de final de cicle han estat comptabilitzats en les columnes de centres d'alta complexitat.
La Generalitat va repartir a Catalunya 28.298 dispositius portàtils i 19.654 equips de connectivitat.
S'han posat en marxa dos canals de Telegram — Salut Escola, per a famílies, i Salut Escola Professionals, per a personal docent— on s'hi publiquen tots el protocols relacionats amb la pandèmia i s'informa de les incidències que hi pugui haver en els centres educatius de Catalunya.
Les dades que es difonen procedeixen de l'aplicació Traçacovid, que permet als centres comunicar en temps real els casos sospitosos, les mesures d'actuació, els cribratges, els resultats de proves o qualsevol altra dada important relacionada amb la incidència de la covid-19 en l'àmbit educatiu.
D'altra banda, per ampliar i reforçar l'acció comunicativa, la informació d'aquests canals també es troba disponible als webs Salut/Escola, del Departament de Salut, i Escola segura, del Departament d'Educació, on la ciutadania pot trobar un espai amb informació sobre les actuacions que es porten a terme en l'àmbit educatiu, les mesures i decisions que es van prenent i afecten el desenvolupament de les activitats escolars, i la situació de la comunitat educativa en el cotext actual de pandèmia.
S'han habilitat nous canals de comunicació per informar a famílies i personal docent de forma ràpida i directa sobre les incidències relacionades amb la pandèmia per covid-19 en l'àmbit educatiu.
Pàgina web del Departament d'Educació
Pàgina web del Departament de Salut
La finalitat d'aquesta publicació d'orientacions de competències bàsiques de l'àmbit lingüístic de l'educació primària és ajudar els centres a l'hora de desenvolupar el currículum de les àrees de llengua catalana i de llengua castellana.
La publicació conté les dimensions, les competències graduades en tres nivells d'adquisició al final de l'etapa, els continguts clau que contribueixen al desenvolupament de cadascuna de les competències, i les orientacions metodològiques i d'avaluació.
[2a edició revisada i actualitzada]
Als centres escolars, com a entorns de convivència, la detecció precoç de casos i el seu aïllament, així com el dels seus contactes estrets, és una mesura bàsica per mantenir un entorn de seguretat.
Si els símptomes s'inicien fora de l'horari escolar o en dies no lectius, us heu de posar en contacte amb el centre d'atenció primària (CAP) de referència.
No està indicat el confinament dels contactes estrets del grup de convivència estable mentre s'estigui en espera del resultat de la prova, així com tampoc dels contactes estrets convivents que no pertanyin a l'àmbit escolar.
tot el grup de convivència estable té consideració de contacte estret, per tant s'ha de recomanar la quarantena de tot el grup de convivència
tot el grup de convivència estable pot tenir consideració de contacte estret, per tant, i depenent de la valoració de vigilància epidemiològica, es podria recomanar la quarantena dels grups de convivència d'aquell espai
tot el grup de convivència estable té consideració de contacte estret, per tant s'ha de plantejar la quarantena dels grups de convivència afectats, a més a més es podria plantejar la interrupció de l'activitat presencial del centre educatiu
En el marc de la cerca activa de casos, es realitzarà un test PCR a tots els membres dels grups de convivència estable que siguin contacte estret d'un cas diagnosticat.
En qualsevol cas, l'escalada de decisions en relació amb el tancament de l'activitat presencial del centre educatiu serà el resultat de la valoració, sobre el terreny, per part de l'autoritat sanitària en coordinació amb l'autoritat educativa.
Per als desplaçaments a l'escola, el Departament d'Educació recomana en primer lloc la mobilitat activa, és a dir, els desplaçaments mitjançant l'activitat física (caminant, anant en bicicleta...), per tal de limitar els contactes.
En el cas que calgui usar el transport escolar, es poden utilitzar tots els seients, però sempre portant la mascareta posada.
Cada alumne o alumna ha d'ocupar sempre el mateix seient i, en la mesura del possible, els seients han d'estar agrupats segons els grups de convivència estables.
Sí, però sempre aplicant les mesures de prevenció i seguretat necessàries.
Si el teu fill o filla marxa d'excursió o de colònies, les mesures que s'adoptaran són les següents:
El teu fill o filla podrà fer jocs tradicionals, activitats físiques i esportives sense contacte físic, dansar i moltes d'altres, prioritàriament a l'aire lliure.
També podrà fer activitats de piscina i aigua, sempre dividint espais i horaris.
Les mesures principals són les següents:
No, s'aniran adaptant a les normes i criteris que adopti el Govern segons l'evolució de la pandèmia, amb caràcter general o territorial.
En aquest cas, la família, el tutor o tutora i l'equip pediàtric heu de valorar l'assistència del teu fill o filla a l'escola.
Si la recomanació és que no pugui anar a l'escola de manera presencial, la formació es continuarà fent per via no presencial, per garantir la continuïtat del curs escolar.
L'ús de la mascareta varia segons el nivell d'estudis del teu fill o filla i també segons la situació de la pandèmia en el territori.
Les recomanacions actuals són les següents:
Les contraindicacions en l'ús de la mascareta fan referència a si l'infant o jove té problemes respiratoris, dificultat a treure's la mascareta o alteracions de conducta que en fan inviable l'ús.
Sí, les mesures de protecció fan referència a totes les persones que comparteixen un espai, per tant, fan referència al personal del centre i a l'alumnat.
Cada classe té la consideració de "grup de convivència estable" i, en el cas de l'educació infantil o primària, el teu fill o filla es pot relacionar amb els companys sense limitacions si la situació del moment ho permet.
El contacte amb alumnes d'altres classes es limita i s'ha de fer respectant les mesures de seguretat (mascareta i distància), que cal mantenir en els passadissos, patis i altres espais comuns.
També es limita el contacte amb alguns professors o professores.
Finalment, es reforça la neteja, ventilació i desinfecció del centre, dels espais comuns i es garanteix l'accés a gel hidroalcohòlic i/o sabons allà on sigui necessari, amb cartells en què se senyalitzen els espais i les recomanacions d'higiene i seguretat.
Sí, però és recomanable que sempre que sigui possible el material l'utilitzi individualment.
En el cas que el comparteixi amb la seva classe, caldrà desinfectar-lo un cop al dia, en finalitzar la jornada.
Si l'organització de l'escola ho permet, es recomana que l'espai del menjador sigui l'habitual d'altres cursos.
Si el menjador és molt concorregut, i per tal de reduir el nombre d'alumnes:
El teu fill o filla dinarà sempre amb el seu grup de classe.
També pot ser que coincideixi amb altres grups, però sempre mantenint una separació entre els grups (com a mínim una cadira buida).
És important que els alumnes vagin a l'escola perquè és el millor lloc on ajudar-los a créixer davant d'aquesta situació d'incertesa, a aprendre nous hàbits, a avançar en una situació que no han viscut mai.
En aquest context, pren encara més rellevància l'acció tutorial, l'acompanyament en l'aprenentatge, les competències bàsiques, el currículum globalitzat.
Per això és molt important també que els alumnes vulnerables assisteixin a classe.